Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 63

6. E közleménynek az a célja, hogy a Bizottság megközelítésének bemutatásával segítse a piaci résztvevõket a versennyel kapcsolatos kérdéseket felvetõ ügyekben. A Bizottság általános megközelítése az, hogy pozitívan kell szemlélni azokat a bankok közötti megállapodásokat, amelyek lehetõvé teszik számukra a magasabb színvonalú határokon átnyúló átutalási rendszerek biztosítását, és különösen azokat, amelyek lehetõvé teszik számukra, hogy eleget tegyenek a javasolt irányelv követelményeinek. E rendelkezéseknek azonban meg kell felelniük az EK Szerzõdés 85. és 86. cikkeinek. A bankok és a rendszerek közötti tényleges verseny fontos szerepet játszik a szolgáltatások hatékonyságának javításában és az ügyfelekkel szembeni árak csökkentésében. Ez a közlemény azt szándékozik tisztázni, hogy az együttmûködés mely formái vezetnek nemkívánatos összejátszáshoz, meghúzva ezáltal a határvonalat aközött, amikor az együttmûködés szükséges, és amikor az együttmûködés lehetséges.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes